ବ୍ୟବସାୟୀଙ୍କୁ ୫ଲକ୍ଷ ଟଙ୍କା ଦାଦାବଟି ମାଗି ୭ ଗିରଫ\nସମ୍ବଲପୁର/ହୀରାକୁଦ,୧୦।୧୨(ବ୍ୟୁରୋ/ଡି.ଏନ.ଏ.)-ସମ୍ବଲପୁର ଜିଲା ହୀରାକୁଦ ଥାନା ପୋଲିସ ଦାଦ\nବ୍ୟବସାୟୀଙ୍କୁ ୫ଲକ୍ଷ ଟଙ୍କା ଦାଦାବଟି ମାଗି ୭ ଗିରଫ December 10th, 00:00 AM December 10th, 00:00 AM\nସମ୍ବଲପୁର/ହୀରାକୁଦ,୧୦।୧୨(ବ୍ୟୁରୋ/ଡି.ଏନ.ଏ.)-ସମ୍ବଲପୁର ଜିଲା ହୀରାକୁଦ ଥାନା ପୋଲିସ ଦାଦା ବଟି ମାଗୁଥିବା ଅଭିଯୋଗରେ ରବିବାର ୭ ଜଣ ଅଭିଯୁକ୍ତଙ୍କୁ ଗିରଫ କରି କୋର୍ଟ ଚାଲାଣ କରିଛି। ଏମାନେ ହିରାକୁଦ ଏସ୍ଡିଓ ଲେନ ନିବାସୀ ଜିତେନ୍ଦ୍ର ସିଂ ନାମକ ଜଣେ ବ୍ୟବସାୟୀଙ୍କୁ ୫ ଲକ୍ଷ ଟଙ୍କା ଦାବି କରିଥିଲେ। ଜିତେନ୍ଦ୍ରଙ୍କ ଅଭିଯୋଗ କ୍ରମେ ପୋଲିସ ଗତ ୮ ତାରିଖରେ ଏକ ମାମଲା (ନଂ. ୨୨୦/୧୭) ରୁଜୁ କରି ଘଟଣାର ତଦନ୍ତ କରୁଥିଲା। ତଦନ୍ତକରି ଅଭିଯୁକ୍ତମାନଙ୍କୁ ଧରିଥିଲା। ଗିରଫ ହୋଇଥିବା ଅଭିଯୁକ୍ତମାନେ ହେଲେ ହୀରାକୁଦ ଥାନା ଲେବର କଲୋନୀର ରବୀନ୍ଦ୍ର ପଧାନ, ଖ୍ରୀଷ୍ଟିଆନ ପଡାର ରିଙ୍କୁ ନନ୍ଦ, ଧନୁପାଲି ଥାନାର ଜାବେଦ ଖାନ, କଳିମ ଆସିଫ, ମାନସ ସିଂ, ଟାଉନ ଥାନାର ସୁନିଲ ଶର୍ମା ଓ କ୍ଷେତରାଜ ପୁର ଥାନାର ସଉକି ଦାଶ। ରବିବାର ହୀରାକୁଦ ଥାନାରେ ଖବରଦାତା ସମ୍ମିଳନୀ କରି ଏସଡିପିଓ ଅବକାଶ ରାଉତରାୟ ଏହି ସୂଚନା ଦେଇଛନ୍ତି। ଅଭିଯୁକ୍ତ ରବୀନ୍ଦ୍ର ପ୍ରଧାନ ବ୍ୟବସାୟୀ ଜିତେନ୍ଦ୍ରଙ୍କୁ ସ୍ଥାନୀୟ ଦୁର୍ଗା ମନ୍ଦିର ଅଫିସକୁ ଫୋନ କରି ଡାକିଥିଲେ। ସେଠାରେ ତାଙ୍କୁ ୫ ଲକ୍ଷ ଟଙ୍କା ଦାବି କରିଥିଲେ। ଏହାସହ ସେହି ସମୟରେ ଅନ୍ୟ ୧୦ରୁ ୧୨ ଜଣ ଯୁବକ ସେଠାକୁ ଆସିଥିଲେ। ସେମାନେ ମଧ୍ୟ ଟଙ୍କା ଦେବାକୁ ଧମକ ଦେଇଥିଲେ। ଟଙ୍କା ନ ଦେଲେ କିମ୍ବା ଏ ବାବଦରେ ପୋଲିସକୁ ଖବର ଦେଲେ ଜୀବନରେ ମାରିଦେବାକୁ ଧମକ ଦେଇଥିଲେ। ଅଭିଯୁକ୍ତମାନେ ଦୀର୍ଘ ସମୟ ଧରି ବ୍ୟବସାୟୀ ଜିତେନ୍ଦ୍ରଙ୍କୁ ନିଜ ଅଧୀନରେ ରଖି ମାନସିକ ନିର୍ଯାତନା ଦେଇଥିଲେ। ଶେଷରେ ସେମାନଙ୍କ କବଳରୁ ଛାଡ ପାଇବା ପରେ ଜିତେନ୍ଦ୍ର ହୀରାକୁଦ ଥାନାରେ ଅଭିଯୋଗ କରିଥିଲେ।\nଦାବି ମାନିଲେନି ସରକାର, ରାଜରାସ୍ତାରେ କ୍ୟାନସର ପୀଡ଼ିତ\nବରଗଡ଼ ଅଫିସ୍,୧୧।୧୨ଃ ବରଗଡ଼ ଜିଲାରେ କ୍ୟାନସର ହସପିଟାଲ ଦାବି ନେଇ ଆନ୍ଦୋଳନ ଜୋର ଧରିଛି। ଏହି କ୍ରମରେ ୟୁନାଇଟେଡ୍ ଫୋରମ ଫର୍ କ୍ୟାନସର ହସପିଟାଲ ପକ୍ଷରୁ ମଙ୍ଗଳବାର ସକାଳ ୧୦ଟାରୁ ବରଗଡ଼ ସହର ଉପକଣ୍ଠ ଟୋଲଗେଟ୍ଠାରେ ୫ ଘଣ୍ଟିଆ ଚକାଜାମ୍ ଆନ୍ଦୋଳନ ଆରମ୍ଭ ହୋଇଛି।
